Ծաղկաշատը (նախկինում՝ Ղշլաղ) գյուղ է Արցախի Հանրապետության Ասկերանի շրջանում։ Տեղաբաշխված է հանրապետության հյուսիսարևելյան հատվածում։ Ասկերան շրջկենտրոնից գտնվում է 7 կմ հեռավորության վրա, իսկ մայրաքաղաք Ստեփանակերտից՝ 23 կմ հեռավորության վրա։ Համայնքը լեռնային է, ունի 943.9 հա տարածք, որից 777.2 հա գյուղատնտեսական նշանակության, 102.49 հա անտառային հողեր։ Ծակաշատ համայնքի սահմանային գոտով հոսում է Կարկառ գետի վտակը։ Ծաղկաշատ համայնքի բնակչության թվաքանակը կազմում է 172 մարդ, կա 55 տնտեսություն։ Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ: Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 22 աշակերտներ։